CELEX: 32010R0874
Language: lt
Date: 2010-10-05 00:00:00
Title: 2010 m. spalio 5 d. Komisijos reglamentas (ES) Nr. 874/2010 dėl leidimo naudoti natrio lazalocidą A kaip kalakutų iki 16 savaičių amžiaus pašarų priedą (leidimo turėtojas Alpharma (Belgija) BVBA) ir kuriuo iš dalies keičiamas Reglamentas (EB) Nr. 2430/1999  Tekstas svarbus EEE

6.10.2010   
            
            
               LT
            
            
               Europos Sąjungos oficialusis leidinys
            
            
               L 263/1
            
         KOMISIJOS REGLAMENTAS (ES) Nr. 874/2010
   2010 m. spalio 5 d.
   dėl leidimo naudoti natrio lazalocidą A kaip kalakutų iki 16 savaičių amžiaus pašarų priedą (leidimo turėtojas Alpharma (Belgija) BVBA) ir kuriuo iš dalies keičiamas Reglamentas (EB) Nr. 2430/1999
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2).
            
         
               (2)
            
            
               Pagal Direktyvą 70/524/EEB leidimas natrio lazalocidą A (CAS numeris 25999-20-6) dešimt metų naudoti kaip viščiukų broilerių ir dėsliųjų veislių viščiukų pašarų priedą buvo suteiktas Komisijos reglamentu (EB) Nr. 1455/2004 (3), o kaip iki 12 savaičių amžiaus kalakutų pašarų priedą – Komisijos reglamentu (EB) Nr. 2430/1999 (4). Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis priedas buvo įtrauktas į Bendrijos pašarų priedų registrą kaip esamas produktas.
            
         
               (3)
            
            
               Pagal Reglamento (EB) Nr. 1831/2003 10 straipsnio 2 dalį kartu su to reglamento 7 straipsniu, pateiktas prašymas iš naujo įvertinti natrio lazalocidą A kaip pašarų priedą kalakutams jų didžiausią amžių pratęsiant nuo 12 iki 16 savaičių ir priskirti tą priedą prie kokcidiostatų ir histomonostatų priedų kategorijos. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (4)
            
            
               Europos maisto saugos tarnyba (toliau – Tarnyba) 2010 m. balandžio 7 d. priimtoje nuomonėje padarė išvadą, kad siūlomomis naudojimo sąlygomis natrio lazalocidas A nedaro nepageidaujamo poveikio gyvūnų sveikatai, žmonių sveikatai arba aplinkai ir kad priedas veiksmingas užkertant kelią kalakutų kokcidiozei (5). Tarnyba nemano, kad reikia nustatyti konkrečius stebėsenos po pateikimo rinkai reikalavimus galimam bakterijų ir (arba) Eimeria spp atsparumo didėjimui stabdyti. Be to, Tarnyba patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (5)
            
            
               Atlikus šio priedo vertinimą nustatyta, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą priedą.
            
         
               (6)
            
            
               Suteikus naują leidimą pagal Reglamentą (EB) Nr. 1831/2003, reikėtų išbraukti Reglamento (EB) Nr. 2430/1999 nuostatas dėl minėto priedo.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „kokcidiostatai ir histomonostatai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Reglamento (EB) Nr. 2430/1999 I priedo įrašas pagal priedo registracijos numerį E 763, susijęs su natrio lazalocidu A, išbraukiamas.
   Premiksas ir kombinuotieji pašarai, kurių sudėtyje yra pagal Reglamentą (EB) Nr. 2430/1999 paženklinto pašarų priedo, gali būti toliau tiekiami rinkai, joje platinami ir naudojami, kol baigsis atsargos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. spalio 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 269, 2004 8 17, p. 14.
   
      (4)  OL L 296, 1999 11 17, p. 3.
   
      (5)  EMST leidinys (2010 m.); 8(4):1575.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
               
                  Didžiausia leidžiamoji koncentracija (DLK) tam tikruose gyvūninės kilmės maisto produktuose
               
            
                  mg veikliosios medžiagos vienam kilogramui visaverčio pašaro, kurio drėgnis 12 %
               
            
                  
                     Kokcidiostatai ir histomonostatai
                  
               
            
                  5 1 76 3
               
               
                  
                     Alpharma (Belgija) BVBA
               
               
                  Natrio lazalocidas A
                  15 g/100 g
                  (Avatec 150 % cc)
               
               
                  
                               
                           
                           
                              
                                 Priedo sudėtis
                              
                              Natrio lazalocidas A: 15 g/100 g
                              Kalcio sulfatas dihidratas: 80,9 g/100 g
                              Kalcio lignosulfonatas: 4 g/100 g
                              Geležies oksidas: 0,1 g/100 g
                           
                        
                               
                           
                           
                              
                                 Veiklioji medžiaga
                              
                              Natrio lazalocidas A, C34H53NaO8,
                              CAS numeris 25999-20-6,
                              6-[(3R, 4S, 5S, 7R)-7-[(2S, 3S, 5S)-5-etil-5-[(2R, 5R, 6S)-5-etil-5hidroksi-6-metiltetrahidro-2H-piran2-il]-tetrahidro-3-metil-2-furil]-4-hidroksi-3,5-dimetil-6-oksononil]-2 hidroksi-3-metilo benzoato natrio druska, gauta iš Streptomyces lasaliensis subsp. Lasaliensis (ATCC 31180)
                              Susijusios priemaišos:
                              Natrio lazalocidas B-E: ≤ 10 %
                           
                        
                               
                           
                           
                              
                                 Analizės metodai
                                  (1)
                              
                              Atvirkštinių fazių efektyviosios skysčių chromatografijos (HPLC) metodas naudojant fluorescencinį detektorių (Reglamentas (EB) Nr. 152/2009)
                           
                        
               
                  Kalakutai
               
               
                  16 savaičių
               
               
                  75
               
               
                  125
               
               
                  
                              1.
                           
                           
                              Draudžiama naudoti mažiausiai penkias paras prieš skerdimą.
                           
                        
                              2.
                           
                           
                              Naudojimo instrukcijose nurodyti:
                              „Pavojingas arklinių šeimos gyvūnams“
                              „Šio pašaro sudėtyje yra jonoforo: naudojant su tam tikromis vaistinėmis medžiagomis gali atsirasti šalutinis poveikis“.
                           
                        
                              3.
                           
                           
                              Leidimo turėtojas vykdo atsparumo bakterijoms ir Eimeria spp. stebėsenos po pateikimo rinkai programą.
                           
                        
                              4.
                           
                           
                              Priedas maišomas su kombinuotaisiais pašarais kaip premiksas.
                           
                        
                              5.
                           
                           
                              Natrio lazalocidas A nemaišomas su kitais kokcidiostatais.
                           
                        
               
                  2020 m. spalio 26 d.
               
               
                  Reglamentas (ES) Nr. 37/2010
               
            
         (1)  Išsamų analizės metodų aprašymą galima rasti Bendrijos etaloninės laboratorijos svetainėje www.irmm.jrc.be/crl-feed-additives